
= Cum se insultă ţara 


Un ciudat obicei a prins, de-o vreme încoace, la o seamă din 
oamenii dela noi. Stăpâniţi de nemulțumirile lor, care în cele mai 
multe cazuri sunt de ordin personal, și nu privesc niciodată decât 
mizeriile noastre de-acasă, ei le proiectează dincolo de graniţă și sunt 
gata să le etaleze cu mare lux de amănunte, de câte ori un străin îşi 
întrerupe călătoria la Bucureşti pe douăzeci şi patru de- ore. 

Paraponisiţii, la astfel de ocazii, iau aiere de victime şi se pre-: 
zintă în faţa străinului ca nişte Robinsoni căzuţi între sălbatici, care 
în calitatatea lor de paratoneri ai civilizaţiei şi-ai umanităţii sufăr de 
toate neajunsurile. Mici politiciani rubiconzi, care dincolo de vama 


„Curtici mar însemna nimic prin greutatea lor specifică, apar ca niște: 


mucenici ai drepturilor omului şi-ai desrobirii universale. Gazetari 
ratați, plini de pistrui şi de transacţii, predestinați prin bagajul lor 
intelectual să fie peste frontieră cei mai neglijabili anonimi, se ridică 
în asemenea momente şi fac pe cenzorii moravurilor din ţară. Şi unii 
şi alţii sunt moralişti intransigenţi, şi unii şi alții nu mai pot de du- 
rerile neamului, şi, fireşte, ale omenirii în general. Fie-care înjură ţara, 
dând asigurări că sunt gata să o ducă la mai bine, când forţele reac- 
ționare se vor frânge şi binefacerile libertăţii se vor revărsa şi pe 
plaiurile noastre. Pân' atunci, zic ei, suspinând în paharul de şampanie, 
trebuie să blestemăm tot ce ne văd ochii împrejur şi să ne plângem 
străinătății aleanul. 

Cazul de acest gen al d-lui Guernut e recent şi în amintirea tuturor. 

Venit în Capitală la invitația unei societăti inexistente, secretarul 
Ligii drepturilor omului dela Paris s'a împărtăşit de-o curioasă expe- 
riență. Toţi care l-au primit aici mau făcut altceva decât să-și batjoco- 
rească ţara în cuvântul lor. Vă reamintiți discursurile d-lor Mille, Do- 
brescu, Costaforu, cu care primeau pe oaspe la banchetul dela grădina 

Suzana! Ei vorbeau cu toţii de-un pământ nenorocit, plin de „lacrimi 
şi de sânge“, pe care sa întâmplat să descindă marele străin. 
Din tiradele "iluştrilor reformatori, România apărea ca un biet 
furnicar întunecat, mult mai trist decât patria lui Abd El Krim bună 
oară, condamnat unei anihilări lente şi sigure. Glasul lor desnădăjduit 
lăsa să se înțeleagă, că numai dânşii sunt torţe aprinse în această 
besnă stupidă, și că un ajutor cât mai grabnic se impune din lumi- 
natul occident, care să intervie peniru a salva un petec de umani- 
tate primejduită. 

Această tânguire meschină şi desonorantă a devenit un clişeu de 
toate zilele în admirabila noastră presă, care cu drept cuvânt îşi zice 
independentă, fiindcă nu depinde câtuşi de puțin de nici o coardă a 
sufletului românesc. Eminenţii antreprenori dela gâzetă abia aşteaptă 
prileiul ca să ne acopere de “insulte. Sa dovedit din nou obiceiul con- 
sacrat când cu escursiunea dlui Guernut, și s'a manifestat mai proaspăt 
deunăzi, când cu congresul internațional de chimie ținut la Bucureşti, 
In cele mai multe ziare, savanții de ¿stădată au fost primi iți cu accente 
de jelanie pentru multe le suferinți care ne-au căzut pe cap. 

Nu ştiu ce vor gândi iluştri oaspeţi, de câteori cetesc aceste pa- 
gini stropite cu noroi. Dacă sunt oameni deştepţi, de sigur își dau 
seama că au în fața lor sau fiinţe inferioare sau indivizi interesați, 
. cari fac cu ochiul dintrun sentiment perfid şi perfect explicabil. Dacă 
sunt mai puțin inteligenți, atunci cred în baliverne, şi, întorşi la casa 
lor, multiplică și ei injuriile. 

Un lucru e cert: noi aici nu ne mai speriem de aceste rețete 
demodate. Tot şantajul care s'a făcut cu străinătatea nu mai impre- 
sionează. Oricum se insultă ţara, ea își merge înainte același drum 
croit de-o predestinație care e expresia frământărilor sale interioare. 
Dacă străinii sunt traşi pe sfoară şi cad în cursa acestor umanitariști 
de profesie, cu atât mai rău pentru ei; întrucât ne priveşte, noi băști- 
naşii ne vedem de treabă, cu ochii aţint ți mai mult spre durerile dină- 
untru decât spre judecăţile din afară.. 

Odată şi odată tot se va face lumină, şi numai slujitorii oneşti 
o vcr putea aştepta cu fruntea ridicată, 

OCTAVIAN GOGA 

STELELE. 


Când le am privit întâi, ca pe-o minune, 
Eră o noapte proaspătă de primăvară, 
Și mi-au părut că-s mii şi mii de nuferi 
Ce-au înflorit pe ceru 'nalt și sfânt, 
Vestind cu strălucirea lor de pară 
Apropiata înflorire pe pământ . .. 


Și le-am văzut apoi și *n nopți de vară, 
Le-am urmărit câniând ... dar am rămas 
Nâuc, înspăimântat și fără glas, 

Căci nu ştiu cum mi sau părut, deodată, 
Schimbate *n mii şi mii de flăcări albe, 
In mii şi mii de lumânări aprinse 

Pe necuprinsul cerului iconostas . . . 


Pe urmă, le-am văzut şi 'n nopţi de toamnă, — 
Tot cerul tremură de-un heastâmpăr 

Pe care *n grabă nu-l pricepi ce 'nseamnă . . . 
Ele-mi părură-atunci revoltătoare 

Genuni de nestemate fără nume, 

Cu razele lor prelungite ’n lume, 

Pe cari întinzi de vrei o mână doară, 

Și le culegi de sus, ca pe-o comoară... 


Și mi-a, venit o poftă de Satan nesăturat 
Să le culey, cereștile lumine, 

Să le cobor în sufletul din mine 

Și să mă fac și eu bogat, bogat !... 

O mâmă mi-am întins... și atunci, minune, 
S'au stins făcliile deodată 

Pe necuprinsul cerului iconostas . . . 

... Am tresărit de spaimă, și-am rămas 
Năâuc, cutremurat şi fără glas, 

Sub cerul mut şi despoiat de stele. 

— Ce s'a jăcut, ce s'a făcut cu ele ? 


„+ Târziu mi-am coborât de sus privirea 

Și mam uitat, printre "'ntrebări, în mine: — 
Erau aici, căzute peste-olaltă, 

Cu toată 'niricoșata lor lumină, 

Cu toată strălucirea lor înaltă f 


Nebun am alergat, nebun, în casă; 
Comoara nauțragiului de nestemate 
Părea că mă cufundă şi m'apasă... 


Ajuns, şi căutând din nou mai bine 

In strălucirea ce-mi părea în mine, 

Eu m'am întins c'o dragoste păgână 
S'apuc, ca pe-un lăstun, o nestemată, 

Şi s'o privesc apoi de-aproape 'n mână... 
Dar în zadar fu spaima-mi repetată 

Și toată 'năbuşita mea revoltă, 

Căci eu, căci eu acolo nam găsit 

Decât un pumn de cioburi de lumină, . 
Un pumn de cioburi de lumină prăfuită... . 
Prin geam, departe, stelele pe boltă 
Râdeau în toată strălucirea lor divină! ! 


TEODOR MURAȘANU 

Un entusiast: Iosif Vulcan 


Din prilejul iniţiativei pentru a i-se ridica un bust la Oradia Mare 


Un grup de intelectuali a luat iniţiativa de a i se ridica lui losif 
Vulcan un bust la Oradia Mare. 
Dispărut înainte cu optsprezece ani, mulți din cetitorii acestei 
reviste, în special tânăra generație, vor fi auzit foarte puțin de rolul 
şi importanţa cărturarului bihorean de odinioară. Deaceea, din galeria 
bărbaţilor de litere ai Ardealului de ieri vom desprinde pe un mo- 
ment icoana lui de scriitor propagandist, o vom şterge uițel de pra- 
ful uitării ce o acopere, și vom înfățișa în lumina vremii în care a vieţuit. 


$ 
* * 


Jumătatea a doua a veacului trecut a fost epoca de afirmare a 
conștiinței naționale. La temelia manifestărilor culturale, la noi în Tran- 
silvania, se așează, mai conştientă și mai dârză ca totdeauna, ideea 
națională. (Cunoaşterea mai “apropiată a istoriei și a literaturei, zestrea 
intelectuală a şcoalei latiniste dela Blaj, răsunetul ideilor de libertate 
ale lui Bălcescu, accentele patriotice ale lui Bolintineanu, şi mai ales 
fulgerele de răsvrătire ale lui Andrei Mureșanu, îndrumă sufletul căr- 
turarilor ardeleni spre cărările, unde se afirmă calităţile şi aspirajile 
de viitor al neamului. 

Ideea, cu toate consecințele ei firești, începe să fecuñdeze. 

Forfa ei generatoare naște așezăminte de cultură. » Astra“, cu 
sucursalele ei, și „Societatea pentru fondarea teatrului românesc“ ‘sunt 
primele redute pentru apărarea comorilor noastre culturale, amenințate 
de influenţa cutropitoare a spiritului ucigaş, care venea dinspre Buda- 
pesta. La Braşov, fa Sibiiu, la Arad și la Oradia-Mareî încep să apară 
ziare și reviste româneşti. Sunt cele dintâi laboratoare, în care se fă- 
uresc armele menite să ducă la isbândă idealul de veacuri. E acți- 
unea conștientă de defensivă culturală a unui popor încrezător în 
destinul său. Și “”mbărbătați de accentele de mândrie din „Latina 

Gintă“ a lui Alexandri, care fluturau pe buzele tuturor, intelectualii 
Ardealului subjugat se organizează pentru a dovedi cpresorilor, că 
neamul românesc își are menirea sa proprie, şi orice tendințe de asi- 
milare vor rămâne deziderate zadarnice. 

In acest cadru apare figura cărturarului bihorean Iosif Valeni. 

Ua nume, care dacă n'a intrat cu g'orie în Panteonul literaturii, 
şi-a asigurat totuşi un loc de cinste în istoria zbuciumărilor noastre 
culturale. Pentru că ma dat vieții sale decât un singur rost: să-și ser- 
vească neamul. |n slujba acestui ideal a făcut de toate, şi a scris de 
toate. Și, mai ales, pentru toți şi pentru toate. Poet, nuvelist, drama- 
turg, redactor, orator de ocazie, apostoi propagandist, într'o persoană.. 
Lozinca lui erau versurile lui Sion, atât de curente pe atunci: 


„ Vorbiţi, scrieți românește, 
Pentru Diimnezeu !“ 


* 
* kod 


Spirit sensibil, înzestrat cu oarecari aptitudini literare — (o „moşte- 
nire dela strămoşul său, episcopul Samuil Vulcan al Oradie, în casa, 
căruia găseau conac pribegii învățați Șincai și Micu-C'ain) — tânărul 
Vulcan, originar” din părțile Beiuşului, termină drepturile la Budapesta. 
In loc să intre în avocatură, preferă însă să se facă apărătorul mare- 
lui proces de veacuri al neamului său. Rămâne în capitala Ungariei, 
unde la anul 1865 întemeiază revista de cultură „Familia“, pe care 
după câţiva ani continuă să o redacteze la Oradia- Mare, până la sfâr- 
șitul vieţii. O viață de muncă în adevăr prodigioasă. Şi dacă gene- 
rația de azi poate nici nu bănuiește ce cantitate respectabilă repre- 
zintă munca literară a ¿cəstui harnic publicist, faptul este explicabil. 
losif Vulcan a fost un entusiast al epocei sale. Talentele locale, medi- 
ocre, sunt sortite să dispară deodată cu generaţia în care au trăit: 
Opera lor rămâne uitată în rafturile bibliotecilor şi sbuciumul unui 
suflet cu toate vibrările lui posteritatea îl răsplăteşte adeseori cu ’n 
zâmbet iertător . 

Acesta este cazul cu losif Vulcan. Scrierile sale, dacă nu sunt în. 
stare să ne transpună în miraculoasa împărăție a artei, în s:himb 
unele reuşesc să ne impresioneze prin sinceritatea și avântul lor. 

Ca poet este un ecou palid al lui Bolintineanu. Versurile din: 
volumașul său „Lira mea“ sunt în adevăr acordurile unei lire uşoare, 
care mare decât două coarde: amorul și patriotismul. Pe cât de in- 
consumabile sunt astăzi aceste versuri, scrise în stil și ortografie ci- 
pariană, pe atât de muit au fost cântate unele de studenţii ardeleni: 
dinainte cu 30—40 de ani. 


„lera o seară lină 

Și luna strălucea 
Ședeam într'o grădină 
Cu -mândrulița mea . . .“ 

Sunt versuri de tipică factură vulcaniană, care răsunau la toate 
:serenadele studențești. 

In proză a fost mai fecund și ceva mai norocos, A scris nuvele: 
Dela sate (1 volum) şi Nuvele (3 volume). 

A scris patru romane: Sclavul amorului (3 vol.) Ranele Naţiunei 
42 vol.) Fata Popii (2 vol.) şi Barbu Strâmbu în Europa (3 vol.) 
toate alcătuiri de imaginaţie uşoară, în care elementul romantic se 
amestecă cu cel satiric întrun amalgam mai mult sau mai puţin pri- 
-mitiv. Așa cum erau aceste romane, au fost odată cea mai amuzantă 
“lectură pentru fetele de popă din Ardeal. 


Cu mai multă ambiţie, dar cu acelaş succes, a cultivat celălalt 
„gen literar: featrul. Dacă liră şi proză a scris pentru a-şi împăca acea 
superioară nevoie sufletească, pe care o au, în doză mai mică sau 
mai mare favoriţii muzelor, piesele de teatru s'au născut dintro ne- 
cesitate de ordin mai pozitiv. „Societatea pentru fondarea teatrului“, 
al cârei iniţiator şi prezident a fost, se rezima întreagă pe umerii lui. 
„Pentru ca să facă atmosferă în jurul acestei probleme, pentru ca să 
deştepte în publicul românesc gustul pentru teatru, cu un cuvânt pentru 
a prepara terenul viitorului teatru permanent al Ardâalului, la care 
imeni ma visat mai mult decât dânsul, Vulcan scrie piese ușoare 
pentru diletanţi. Ne-a lăsat 9 comedii în câte un act: Ruga dela 
“Chisetău, Sărăcie lucie, Gărgăunii dragostei, Tanda și Manda, Alb sau 
Roşu, Chiriaşul fugit, Soare cu ploaie, Prima rochie lungă (monolog), 
Mâța cu clopot, Mireasă pentru mireasă şi două piese dramatice : Sâm- 
„bătă norocoasă, dramă în patru acte şi Ștefan Vodă cel tânăr, o tra- 
gedie vers îicată în cinci acte, care s'a jucat pe scena Teatrului Naţi- 
onal din Bucureşti, iar la Oradea a fost reprezentată pe urmă în 
ungureşte, autorul, cate. se bucura de multe simpatii în cercurile mag- 
chiare, fiind viu sărbătorit. 

N'a fost în Ardeal sat mai de dai Doamne, în care comediile 
“ “lui Vulcan să nu fi fost jucate de trupe improvizate din învăţători, 
“studenți, feciori şi fete dela țară. In aşa numita „mișcare teatrală“ la 
noi ele purtau recordul, după cum și autorul lor era cel mai înflăca- 
rat apostol al „Taliei române“ pe care o proslăvea în toaste fermecă- 
toare la toate ocaziile festive. 

De valoarea lor literară sau artistică se poate vorbi mai puţin. 
“Sunt t'ori de o zi. Și dacă odinioară ele vor fi fost un bun amuza- 
«ment pentru cărturarii -și țărani satelor noastre, istoria literară de 
“mâine cu greu va :putea salva ceva diatrinsele. 


* 
$ % 


Ceeace conştituie ‘însă valoarea culturală a personalității lui Iosif 
Vulcan şi adevăratul său titlu de merit este altceva. Este revista 
„Familia“, pe care a condus-o aici la Oradia-Mare vreme de patru 
decenii şi mai bine. A susţine 40 de ani (1865—1907) o foaie româ- 
nească sub ochii unei stăpâniri dușmănoase, în acest sumbru unghier 
al românismului, unde cei mai mulţi intelectuali români ceteau şi 

vorbeau mai bucuros ungureşte, este fără îndoială o mare faptă cul- 
furală. Este fapta de credință a ostaşului care ține un steag. 

„Familia“ — „foaie beletristică ilustrată“ cum o numea el — era 
pâinea de toate zilele a clasei culte din Ardeal pela sfârşitul veacului 
trecut. In paginele ei, împodobite cu tablouri burgheze din „Garten- 
laube“ al nemților şi cu versurile de un lirism feminin ale Mariei 
Cunţan, Matilda Cugler-Poni, Constanţa Dunca-Schiau, Elena din Ar- 
del, Nelli Cornea, şi alte talente ciscarpatine, asidue colaboratoare ale 
bătrânului academician, fiecare cetitor își găsea lectura favorită. Preo- 
tul dela sat ca şi avocatul dela oraș, studentul dela Universitatea din 
Cluj ca şi domnişoarele dela internatul dela Blaj. Toată lumea se 
adăpa cu frenezie ca dintrun isvor de apă vie. Vreme de o jumătate 
de veac, Vulcan cu revista lui a alimentat gustul de cetit şi setea de 
civilizație a famiililor noastre cu carte, păstrându-le în contact cu cul- 
tura românească şi salvând pe mulți de primejdia desrădăcinării su- 
fleteşti. Aici zace marele merit cultural al acestei torţe de lumină, la 
amintirea căreia se cuvine să ne plecăm, mai ales astăzi, când atâtea 
publicaţii efemere şi fără Dumnezeu apar şi dispar ca ciupercile 
de vară. 

Revista lui Vulcan nu era ţinută la cine ştie ce nivel literar. Ea 
avea însă un rost bine determinat. In viaţa noastră socială şi cultu- 
rală umplea un gol, şi avea rădăcinele adânc înfipte în pământul din 
care răsărise. Era deci o contribuţie reală la procesul de civilizare at 
neamului, lată motivul pentru care apariţia ei rodnică şi neobișnuit de 
lungă în analele publicaţiilor noastre periodice îmbracă proporţiile 
unui eveniment literar şi cultural, pe care abia astăzi suntem în stare 
să-l apreciem în adevărata lui valoare. Să nu uităm, că primele în- 
cercări de aripi ale lui Eminescu au apărut în „Familia“, care mai 
târziu şi-a deschis coloanele altui talent tânăr, pe atunci student la 
Sibiu: Octavian Goga. 

De o astfel de revistă, după chipul şi seminaria „Familiei“, 
care să continue tradițiile literare ale acesteia cu noui mijloace de 
realizare artistică, cred eu, că ar avea nevoe mai presus de orice suf- 
letul Ardealului de astăzi. Dar unde este Vulcanul din care să țâş- 
nească ? 


%* 
$ %* 


losif Vulcan a avut și un dram de talent comic. Probă, că 
a redactat și reviste umoristice. „Gura Satului“, şi „ Umoristul“ şi 
„Şezătoarea“ au fost publicaţiile de scurtă durată, în coloanele cărora 
contimporani cu păcate, în special renegaţii și transfugii politici, erau 
biciuiţi cu sfârcul satirei. 

Pentru Vulcan, Carpaţii wau format graniță. Era şi acesta un 
mare lucru, atunci când foarte puțini ardeleni se aventurau să treacă 
Munţii la Bucureşti. El îi trecea adeseori pentru a lua contact cu în- 
văţaţii și scriitorii din capitala românismului, cari după ce l-au cu- 
noscut mai deaproape nau pregetat să-i deschidă porţile Academiei 

Române. In calitatea aceasta a luat parte cu sufletul la toate acțiunile 
mari ale neamului, şi lira lui a fost înstrunată adeseori pentru a cânta 
evenimentele patriotice de dincolo de Predeal. în volumul său Pan- 
deonul Român ne-a lăsat, ca'ntrun buchet de lauri, biografiile și 
faptele bărbaților mai de seamă ai Ţării Românești. 

N'a fost scriitorul tăcut şi solitar, retras între păreţii cabinetului 
de lucru. A fost omul de sentiment, publicistul avâutat, intelectualul . 
cu manieră de salon, şi un bun orator de sărbătoare. Stegar consa- 
crat al serbătorilor noastre culturale, glasul lui vibrător a răsunat o 
viață de om prin toate unghierele Ardealului, înălțţând inimile, stor- 
când lacrimi și revărsând în suflete credința în ziua de mâine. 


* 
* * 


Inainte cu aproape douăzeci de ani, glasul acesta a amuţit. Con- 
deiul i-a căzut din mână, şi entusiastul fiu al Bihorului s'a mutat în . 
lumea umbrelor, deplâns de un neam întreg ca un om harnic și cinstit, 
ca un suflet frumos ce a fost. In ogorul brăzdat de plugul său mun- 
cim astăzi noi, generaţiă care i-am urmat, și acei pe cari soarta ne-a 
aşezat să ne împlinim rostul pământesc în acest colţ de ţară. In mij- 
locul unui mare număr de improvizați, de samsari şi de aventurieri, 
cari au găsit şi vor mai găsi aici un mănos câmp de exploatare, noi 
înțelegem să slujim la altarul culturei cu gândul la sufletul cald al 
lui losif Vulcan şi ai entuziaștilor ideologi depe vremea lui. 

lar peniru ca pomenirea numelui său să fie cinstită după vred- 
nicie, am luat hotărârea să-i ridicăm un bust, întrunul dia parcurile 
acestei Oradii în care a luptat. Așa cred, că merită Vulcan cinstea 
aceasta, dacă. nu pentru altceva pentru inima lui românească, care a 
bătut aici la marginea românismului în cele mai cumplite zile 


de urgie, 
GH. TULBURE 

Dictatura democratică 


Titlul articolului de faţă va surprinde, de sigur, pe foarte mulți 
din cititorii deprinşi să lege de ființa regimului democratic epitetele 
venerabile ale libertăţii; egalităţii şi fraternității umane. Pentru noi însă, 
cari știm din articolele precedente, că democraţia fiind expresiunea 
politică a procesului de producţie nu poate însemna domnia haotică. 
a celor mulți ca nisipul mărei şi feluriți ca frunzele codrului, ci gu- 
vernarea conştientă, ordonată, interesată chiar, a acelei categorii sociale. 
care în procesul de producție ocupă locul principal, — pentru noi exer- 
ciţiul dictaturei apare ca cea mai imediată şi mai firească consecinţă a: 
regimului democratic... Dictatura este necesară democraţiei, nu numai 
pentru a rezista victorioasă atacurilor de dreapta ale câtegoriilor so- 
ciale care au precedat-o şi atacurilor de stânga a categoriilor sociale 
care o vor urma, — ale democrațţiilor de eri și ale democraţiilor de mâine, 
— dar mai ales pentru a realiza misiunea sa. economică, care fără; 
să vrea jignește numeroase interese individuale și provoacă conflicte, 
trecătoare, aparente, dar enervante, cu celelalte clase producătoare, 

Pentru a explica mai limpede înţelesul celor scrise mai sus, să 
luăm pilda unei democraţii de producțiune mică şi mijlocie agricolă, 
care ar succeda, precum. ar putea fi cazul în ţara românească, unei: 
democraţii exercitate până atunci, cu ajutorul proprietăţii rurale lati- 
fundiare, de marele capital bancar. Democraţia aceasta va trebui mai 
întâiu să se apere împotriva atacurilor de ordin politic ale marelui ca-- 
pital bancar, care -pentru a o dărâma nu se va stii să-şi întindă mâ- 
nile, învesmântate în mănuşile celei mai stacojii demagogii, şi prole- 
tariatului de toate felurile, şi burghezimei orăşeneşti, şi numeroaselor: 
"specii de intelectuali. In rândul al dilea, democraţia micei şi mijlo- 
ciei producţiuni agricole va trebui să ia măsuri de, ordin economic, 
menite să asigure produselor sale maximum de beneficii, măsuri care: 
„nu numai că vor lovi serios interesele personale ale diferiților indivizii 
izolaţi, dar vor putea provoca vremelnic adevărate crize în economia 
specială a celorlalte categorii producătoare, fie prin scumpirea bruscă 
a anumitor produse, fie prin eftinirea lor. Inaugurarea ori și căre& 


858 


© BCUCIuj 


«democrații schimbă standartul vieței obișnuite. De sigur, conflictul 
acesta este numai aparent și vremelnic, întrucât interesele clasei 
prin ex:elență producătoare, care guvernează democrația, fiind identice 
cu interesele economiei generale ale societăței, măsurile pe care acia- 
stă ciasă le ia sunt numai de formă î1 avantajul său; ele se traduc în 
fond în beneficiul întregei societați, toate categoriile sociale sfârșind, 
după greutiţile inerente ori şi cărei schimbări de regim, să se ımbc- 
„gățească în proporţia în care a sporit avutul social. Când micul şi 
mijlociul producator agricol vor realiza în ţara românească maximum 
de beneficii asupra produselor lor, standartul vieţai comerciantului, 
industriașului, intelectualului, funcţionarulvi, rentierului, muncitorului 
:Şi al tuturor celorlalte categorii sociale va fi cu atât mai bun, indife- 
rent dacă preţul pâinei va fi, în cifră, mai ridicat sau mai scăzut. 
Toate democraţiile, de altminterea, de la cele mai vechi și până 
la cele mai moderne, au guvernat prin dictatură.. O democrație, care 
nu mai are curajul să exercite dictatura, este un regim isprăvit, care 
-dJrebuește să facă loc unei noui democrații. Renunţând la dictatură, 
democraţia de astăzi renurță la putere şi trece fâclia luminoasă a 
progresului democraţei de mâine. D: aci ridicolul concesiunilor ge- 
meroase făcute în ultimul moment, a abandonărei privilegiilor, a octro- - 
ierei reformelor, a îndepărtărei miniştriior odioși şi a tuturor celor- 
lalte acte de inutilă mărinimie, bune doar să impodobească în ochii 
generaţiilor v itoare pe reprezentanții unui regim căzut în desuetudine 
-cu gloriola unui romantism dubios, şi să ascundă în ochii contimpo- 
fanilor ruşinea înfrângerei comp!ect.. 
~ Felul cum diferitele democraţii au înţeles însă să exercite dic- 
satura a variat după timp, după loc şi dupa împrejurări. Da la dicta- 
tura făţ şe a m'jorităței democraţiilor din antichitate și din evul me- 
diu, am cunoscut dictatura ascunsă a democraţiilor moderne, cu drep- 
turi sacrosante înscrise solemn în Constituţii, cu Parlamente ¿lese prin 
sufragii din ce în ce mai universale, cu afirmarea principială a | ber- 
taţii, egalităţii, şi fraternității cetăţeneşti. Valoarea iluzorie a tuturor 
„acestor Constituţii, Parlamente şi principii fundamentale a fost, totuși, 
— trebuie să o recunoaștem cinstit, — dovedită încă din primele 
timpuri ale proclamaţiunei. lor, atât în Anglia de O ivier Cromwell 
cât și în Franța de teroarea Comitetului Silutului Public. Şi dacă 
astăzi, marea majoritate a democraţiilor continuă încă să exercite: 
guvernământul lor prin dictaturi ascunse, în loc să -instituiască, 
precum în Italia, în Turcia sau în Rusia, dictaturi făţișe, de sigur că 
fac aceasta mai puțin de dragul teoreticianilor intransigenţi dela Lupta, 
dela Adevărul sau dela Lumea, cât din soliditatea situaţiunilor de 
fapt, care le asigură majorități parlamentare destul de puternice pentru 
a interpreta în,avantzjul lor exclusiv şi Constituţiile s.rise şi prin- 
«Cipiile fundamentale. i 
Drepturile sacrosante ale individului, libertățile cetăţeneşti, prin- 
-cipiile generoase, constituiesc tot atâtea periculoase arme de luptă în 
måinile acelei categorii de producători, care fiind pe punctul: de a 
câștiga întâietatea economică, tinde să cucerească puterea politică și. 

să întroneze democraţia sa în locul.democraţiei în ființă. Războiul este 
greu, căci dacă noua categorie de producători are de partea sa avan- 
tajul situațiunei economice, vechii producători deţin cu puterea politică 
toate mijloacele de apărare şi presiune ale organizațiunei de stat. 
Pentru a învinge, noua clasă producătoare trebue să câştige de 
partea sa şi să arunce întrun războiu care nu îi va folosi decât ei 
singure pe toate celelalte numeroase categorii sociale şi economice. Vrând, 
nevrând, ea este silită să-şi însușească trecător revendicările acestor 
diferite categorii producătoare şi să devină reprezentanta prin exce- 
lență a plebei. Este singurul moment din viaţa sa, când „demosul“ 

face „demagogie“! 

Ecoul acestui zbucium demagogic se aude multă vreme încă, 
repetat de zidurile majestuoase ale noului palat democratic; se aude 
atât de mult şi de clar, încât unii oameni mai slabi de ureche stâr- 
“şesc prin a-l crede „vocea însăși a democraţiei“. De aci falanga dure- 
roasă a acelor luptători, cari pășind din deziluzie în deziluzie pe urmele 
magnificului cavaler dela Mancha apără morile de vânt împotriva 
giganților şi turmele de oi împotriva armiilor reacționare ; de aci acea 
obositoare literatură jurnalistică, care în tradiţiunea unui verbiaj inco- 
herent atacă din țara românească pe d. Millerand din Franţa, pe d. 
Mussolini din Italia, şi împarte Europei întregi reţete de cum ar trebui 
să se poarte pentru a fi pe gustul d-lui Mille, al d-lui Rosenthal şi ab 
celor alți honigmani din Bucureştii noştri de pe strada Sărindar. 


N. LUPU-KOSTAKE 

Nemulțumiri provinciale 


Page _——— 


— Câteva incidente mărunte cu'explicaţii mai adânci 


Ziarele au anunţat, în Cursul acestei săptămâni, că partizanii dela 
Galaţi ai dlui N. Iorga s'au răsculat, refuzând să se pună, la ei acasă, subt 
ordinele foştilor tachişti, aşa după cum hotărâse conducerea partidului. 
In frunte cu d! V. Ţoni, unul din întemeietorii partidului naționalist- 
democrat dela 1908, iorghiştii din Covurlui au ţinut o emoţionantă 
adunare, şi, verificând cu lacrimile în ochi situația lor de copii aban- 
donați, au declarat autonomia. In cea mai tare dintre vechile dumi- 
sale citadele de propagandă politică, fostul apostol dela Vălenii de 
Munte nu mai are alt sprijin decât pe amicii dlui C. Argetoianu, în 
profitul cărora ma ezitat să jertiească pe cei câţiva naivi, cari l-au 
urmat o viață întreagă. Dacă vom spune, că acelaş lucru se petrece 
la laşi, la Bârlad, la Ploieşti, la Craiova, şi oriunde frazeologia trico- 
loră a dlui N. lorga reuşise să îmbete cu apă rece pe câţiva tineri 
cum se cade, nu vom face decât să ilustrăm odată mai mult psiho- 
logia schimbătoare ca nisipul a marelui istoric, pentru care recu- 
noștiința e un supărător balast şi loialitatea o idioată legendă. 

Dar, nu pentru a mai oferi câteva dovezi despre tăria de carac- 
ter a dlui N. Iorga  înregistrăm aici aceste incidente din sânul unei 
grupări potrivnice. Deasemenea, nu ne trece prin minte să exploatăm, 
cu amănunte picante, o regretabilă ceartă în familie. Asemenea înde- 
letniciri de reporter poliiic în vacanță sunt străine de obiceiurile noa- 
stre, Socotim, însă, că ceeace se întâmplă la Galaţi, şi la Ploieşti, şi 
la Craiova, şi” la laşi, și la Bârlad, are un înţeles mult mai adânc, un 


tâlc mult mai serios, decât o meschină încăerare asupra onoarei, — atât 
de problematice! — de a fi șef iorghist asupra unui judeţ oarecare. 

Grăutăţile tot mai mari, pe care le întâmpină mereu în drumul 
ei părăginit tovărășia dintre dnii N. Iorga şi Iuliu Maniu, nu isvorăsc 
mumai dintrun joc firesc de ambii nesatisfăcute. Obârșia lor e alta. 
“Partidul național, în alcătuirea lui actuală, nu e rezultatul unei con- 
topiri organice de elemente omogene, îasutlețite de acelaș elan vital, 
“ci o împreunare ocazională de interesa, o afacere negustorească, unde 
-capitalurile se alătură cu nădejde în vederea unui câştig ademenitor, 
dar unde fiecare asociat mai păstrează un rèboj de socoteli amănunțite, 
“ca să nu se uite niciodată ce e al unuia şi ce e al celuilalt. Sau, ca 
:să întrebuințăm limbajul unui congres de chimie, partidul naţional, 
cu d. Ciceo-Pop, cu d Mihail Cantacuzino și cu d. D. loaniţescu, nu 
“reprezintă o fuziune, ci un amestec. 

Nimic nu e mai uşor, decât să despărțim această pulbere de 
mici calcule în părţile ei alcătuitoare. A mai rămas cineva nelămurit, 
în ceeace priveşte motivele, care Pau îndemnat pe d. Iuliu Maniu să 
primească a împărți (nu tocmai pe din două!) cu istoricul N. lorga 
şefia istoricului partid național? De ce-i trebuia fostului președinte 
al Consiliului dirigent, acest îndărătuic holtei al vieţei nobkstre politice, 
un atât de capricios prinț-consort? De ce? Răspunsul se arată dela 
sine pentru oricine priveşte puţin tabloul sinoptic al pertractărilor na- 
ţionale. Com'tetul de o sută dela Cluj — despre a cărui îndărătnică 
existență ne a mai dat de veste zilele trecute ziarul Patria, — sim- 
ind cum se clatină, subt numeroasele sale picioare, terenul loz'ncelor 
separatiste, pe care vântul vremei s'a însărcinat să le măture ca pe o 
pleavă, a înțeles că trebuie să iasă din bine-ticluitele sale ziduri 
chinezeşti, și să se pună de acord cu triumfătorul principiu al uni- 
tăței noastre politice. Dar, ca să-și păstreze în acelaş timp, subt o 
formă deghizată, stăpânirea asupra Ardealului, evitând orice amestec 
din afară în așa numitele treburi locale, — treburile unui consorțiu 
'de exploatare, — s'a oprit numai asupra acelor oferte de alianță, care 
nu înfăţişeau o primejdie pentru planul de operaţie întocmit la Bădă- 
cini. D. N. Iorga, făcând o asemenea ofertă, ma reprezentat nici- 
“odată altceva decât o hipertrofie de vanitate. Incomodă uneori, ce e 
-drept, dar nu atât de primejdioasă pe cât şi-ar închipui cineva. Di- 
“rectorul Neamului Românesc, a cărui barbă a năzuit totdeauna să jo- 
ace rolul unui drapel, s'a mulţumit, prin urmare, să slujească drept 
paravan al regionalismului. D. N. lorga e frunza de viţă a unei lo- 
zinci separatiste, căreia îi e ruşine să se arate în toată goliciunea ei. 

Cât priveşte argumentele, care au îndemnat pe d. N. lorga să 
primească a-şi desființa partidul şi a-şi sacrifica discipoli, acestea 
“sunt și mai lesne de tălmăcit. O bună bucată de vreme, îndărătnicul 
dramaturg s'a ţinut dârz, şi a crezut că poate merge, şi dincoace de 
Predeal, pe propriile sale picioare. Când a văzut, însă, că nu-l urmează 
pe toată suprafaţa Ardealului nici măcar un Cantor de biserică, s'a 
întors din nou spre d. luliu Maniu, a închis ochii şi i-a întins mâna. 
Ca să ajungă prim-ministru în România întregită, d. N. Iorga avea 

absolută nevoie de ardeleni. Ş i-a luat cu chirie, acolo unde i-a găsit 
mai ieftini... 


Ei 
* * 


De vreme ce aşa s'a încheiat târgul, cum să ne mai mirăm, dacă 
ici-colo oamenii pe spinarea cărora sa iscălit tocmeala nu se înțeleg 
între ei? In rândurile firave ale partidului național, adunate laolaltă 
pe temeiul unor interese care n'au pătruns până în inima straturilor de jos 
ca s'o încălzească la flacăra unei credințe, îşi face loc tot mai mult duhul 
dizolvant al dihoniei. Mixtura, abia preparată, a început să miroase 
a descompunere. Pentrucă în cimentul improvizat al acestui mozaic 
de oameni nimeni n'a picurat chiagul făcător de minuni al unei idei 
călăuzitoare, şi  pentrucă  de-asupra amorfei tălăzuiri de energie 
inutilă nu sa arătat nicio clipă acea binefăcătoare revărsare de auto- 
ritate, care știe să topească într'o bucată şi să fructifice cu spor sfor- 
tarea comună a tuturora. 

lată de ce, nemulțumirile provinciale din partidul naţional vor 
continua. Ele sunt aspectele de suprafaţă ale unui rău mai profund, 
care nu uşor se va vindeca. Pentru aceasta, ar trebui să se schimbe 
ca prin farmec întreaga structură sufletească a unor bărbaţi politici 
cari au uitat demult să fie sinceri. | 

Şi, vorba fabulistului, minuni în vremea noastră nu văd a se 


mai face... 
ALEXANDRU HODOŞ 

Solidaritatea ardelenească 


Cunoscuta formulă a solidărității ardeleneşti e caracterizată printr'o 
totală lipsă de sinceritate. Deviza, cu ajutorul căreia mai încearcă unii 
"să atragă de partea lor mulţimea naivă pentru a înfrânge pe adversar, 
nu cuprinde nici un dram de adevăr şi nicio umbră de credință; e 
doar un paravan, menit să ascundă adevăratele intenţiuni ale acelora 
cari o lansează. Decenii dearândul, aspiraţiunile politice ale unei tn- 
tregi provincii s'au satisfăcut cu această reţetă, simplistă și necesară, 
a solidarităţii ardelenești; și nu s'a permis vreodată cuiva, să anali- 
zeze mai de aproape acezstă lozincă. Aceeaş idee continuă să ne a- 
măgească până în zilele noastre, şi nu puţini sunt naivii cari mai în- 
Clină se creadă în efectele ei miraculoase. 

Ceeace trebuie să pare curios, dintru tot începutul, este că dogma 
aceasta nu ni se octroiază decât în domeniul strict politic. Nu ne-a 
fost dat până în momentul de față a o înregistra şi în alte direcțiuni, 
deşi este îndeobşte cunoscut, că o politică reală trebuie să cuprindă 
întreg orgenismul social şi național, in alt domeniu, nu numai că nu 
există o consecvență şi un paralelism, dar se practică o izolare și un 
individualism suspect, care se îngrădeşte tot mai mult de lumea în- 
conjurătoare. In vreme ce politica ne asurzeşte cu răcnetele ei de 
solidaritate ardelenească, pe tărâmul economico-financiar aceiași oa- 
meni procedează cu totui altfel. - 

Am urmărit cu multe atențiune, la fiecare sfârşit de an financiar, 
bilanțurile instituțiunilor bancare ardelene, şi n'am putut înregistra la 
conducere aproape nicio schimbare de nume, dela unire încoace. Cam 
treizeci de oameni din întreg Ardealul figurează în consiliile de ad- 
ministrație ale tuturor băncilor ardelene, trecând cu ocazia alegerii doar 
dela o instituțiune la alta, dar ferit-a Dumnezeu să intre şi un altul, 
străin de cercul bineînchegat al celor treizeci. Solidaritatea aceasta a 
unui pumn de oameni, pe cât de perfectă pe atât de mută, este nu 
numai ajutată, dar deadreptul concreszută cu actualii „fruntași“, cari 
dacă uneori nu fac parte personal din cercul celor treizeci de bene- 
ficiari fără trudă, atunci cu siguranță locul lor este ocupat. de vreun 
nepot, sau vreo altă rudă. Mereu îngrădindu-se, și regulat incasând, 

ej atentează' deadreptul la timpanul urechilor noastre, abia scăpate de 
subt presiunea bubuiturilor de tun, cu strigăte de solidaritate politică 
ardelenească, ceeace în mod laic înseamnă, ca o provincie întreagă să 
muncească pentru treizeci de culeși, iar nu aleşi. 

Dar, se spune că viaţa economică se cârmuieşte după alte legi 
decât cea politică. Scuza, bineînţeles, este confecţionată tot pentru o 
societate naivă, cum este a noastră, căci adevărul este cu totul altul. 
Puterea economică, dacă este reală, stăpâneşte şi politica; contrariul 
însă nu se întâmplă decât în împrejurări cu totul rudimentare. Şi la 
noi, acesta din urmă este cazul. Politica noastră nu se bazează be 
categorii distincte sociale şi economice, ci pe afinități de familie sau 
de altă natură, la fel de nefireşti. 

Mișcarea economică, dacă ar fi să-şi urmeze calea normală, 
niciunul din cei treizeci de eclips:ţi în consiliile de administrație mar 
putea să-şi păstreze locul. Intro evoluție economică firească, două în- 
suşiri se cer pentru a fi cooptat în funtea unei instituțiuni "financiare 
oarecare: forță economică cointeresată, sau pricepere de specialist în 
materie. Luaţi, vă rugăm, lista celor treizeci de bursieri pe viaţă ai 
Ardealului, examinaţi subt raportul celor două criterii pe fiecare în 
parte, şi vă veți convinge că, -— cu prea puţine excepțiuni, — niciunul 
nu dispune de nici una din cele două însușiri. Ei nu o pot avea pe 
cea dintâi, fiindcă întreaga noastră structură economică nu este clădită 
pe forţa marelui capital. Zecile de milioane ale băngiilor nu provin dela 
Şapte acţionari, aşa cum îngăduie codul comercial, ci dela zeci de mii 
de mici burghezi din tot cuprinsul acestei provincii, adunate sută de 
sută şi mie de mie. Ei nu pot avea, apoi nici vreo pricepere deosebită, 
căci facultatea de Teologie, spre exemplu, în mod regulat n'ar reuşi să 
producă capacităţi financiare. 

Cu acest mic înconjur am reliefat, credem, îndeajuns, falşitatea 
zgomotoasei lozinci din jurul nostru. Solidaritatea ardelenească nu e 
profitabilă decât pentru un pumn de oameni, aceiaşi în toate împreju- 
rările, cari prin acest mijloc își câșt gă putere politică şi indirect eco- 
nomică. Ea este platforma de” existență a celor treizeci de fericiţi muri- 
tori, cari nu pot avea nimic comun cu durerile celor mulţi, de vreme 
ce principiul care stă la baza selecţonărilor este impus de interese 
excluziv familiare. 

Cine crede, deci, că acestea trebuie să fie aspiraţiunile Ardealului 
proaspăt eliberat, să împingă mai departe şi liniștit la carul solidari- 
tății ardeleneşti, fără rezerve şi fără cârtiri, treizeci de oameni din cu- 
prinsul acestei provincii îi vor păstra o accentuată recunoșştiință, mai 
ales când e plătită cu truda unei întregi provincii. Noi însă, să fim 
iertați că mergem pe alte căi, pentrucă altele ne sunt idealurile în 


ceeace priveşte propăşirea celor mulți. 
j s + Pey f P. NEMOIANU 

Politica externă 


Răzbuviul Franţei în Maroc. — Proectele financiare ale dlui Cailiaux. — Incă 
o lovitură de stat în Grecia — 


In aceste ultime zile, guvernul francez a avut de susținut două: 
mari lupte parlamentare. 

Prima a fost prilejuită de încercarea comuniştilor şi a socialiștilor: 
de a sparge cartelul încheiat la 11 Mai 1924, anunțând o critică aspră. 
asupra acţiunei franceze în Maroc. 

Comuniștii cereau imediata încetare a ostilităților din Maroc; 
un grup de socialiști se arătase gata să-i secondeze; dreapta, centrul, 
radicalii şi socialiștii republicani așteptau cuvântul primului ministru.. 
Explicaţiunile dlui Painleve au avut un scop indoit. 

1. De a legitima campania din Maroc, ca una ce era impusă. 
Franţei prin provocaţiunile și atacurile lui Abd-E -Krim. 

2.. De a obţine ca războiul să fie dus până la capăt, trecând 
peste toata uneltirile comuniştilor, „fiind în joc prestigiul Europei 
întregi“, dacă Franţa sar da înapoi dinaintea propagande: şi acţiunei: 
sovietice, care încurajează și înarmează braţul lui Abd-El- Krim. 

D. Painleve a făcut istoricul campaniei, arătând cum Abd-El-Krim, 
încurajat de succesele sale contra Spaniei, a crezut că și-ar putea. 
întinde operaţiunile şi în zona franceză, încălcând-o în valea Ouergha 
şi amenințând linia ferată Taza-Fez-Rabat. Mareşalul Lyautey, co- 
mandatul trupelor franceze, secondat de forțele navale şi aeriene 
franco-spaniole, — cooperaţie rezultată din acordul încheiat deunăzi 
la Madrid, — a luat, cu deplina aprobare a guvernului din Pars, 
toate măsurile pentru neîntârziata supunere a șefului riffanilor. 

__“ Arătând opera antipatriotică întreprinsă de comuniștii francezi 
prin transmiteri de informaţiuni militare lui Abd-El-Krim, pe care ît 
îndemnau să-şi continue operaţiunile contra Franţei în timp ce invitau 
trupele franceze să-şi lege ofiţerii şi să depună armele, — manopere 

care au îngreunat până acum în mod criminal mersul operaţiunilor 
franceze, — d. Painleve a declarat în aplauzele Camerei, că vinovați, 
oricare ar fi ei, vor avea să dea socoteală justiției de actele lor, şi 
că Franța nu poate ceda în faţa agresorilor, căci ar însemna să abdice 
dela rolul său economic şi civilizator în Africa. 

Primul ministru a încheiat adăugând, că Franța nu a respins 
propunerile de pace ale riffanilor, cu atât mai mult cu cât nici nu 
i-au fost făcute până în prezent, şi a arătat că guvernul francez este 
«dispus oricând să accepte asemenea propuneri, care ar fine seamă 
deopotrivă de interesele franceze, spaniole și riifane în Maroc. 

Declaraţiunea premierului francez a fost pusă la vot. Camera a 
aprobat politica guvernului cu 510 voturi, contra 30 ale comuniştilor. 


* 
% k 


Acest succes al guvernului, considerat pe drept cuvânt de so- 
cialiştii dlor Léon Blum și Paul Boncour, cași de comunişti, ca o înfrân- 
gere, a avut de efect concentrarea tuturor forțelor adversare gu- 
vernului cu prilejul prezentărei proectelor sale financiare în Cameră. A 
fost a doua luptă. 

Se ştie, că ministrul Finanţelor, d. Caillaux, care dispune de sprijinul 
radicalilor și al unui număr însemnat de  socialişti-republicani, a 
acceptat răspunderea misiunei sale numai în urma asigurărilor primite 
că i se va lăsa mână liberă în opera asanărei financiare a Franţei. 

Acum, în preajma scadențai bonurilor Apărărei naţionale, şi în 
vederea stabilizărei francului, d. Caillaux a prezentat Camerei pro- 
ectele sale financiare, care se bazează pe majorarea cu încă şease 
miliarde a limitei emisiunei Băncei Franţei şi avansarea de către a- 
ceasta a echivalentului către stat, precum și lansarea unui împrumut 
intern prin crearea de noui bonuri garantate de stat, având cursul fix 
față de orice fluctuaţiune viitoare de schimb. Proectele guvernului fac 
posibilă evitarea de noui emisiuni și înlătură moratoriul. 

D. d. Caillavx şi Painlev€ au adresat Camerei apelul de a adopta 
proectele financiare pr:zintate, ele asigurând echilibrarea budgetului, 
reglementarea dateriei flotante şi stabilizarea francului. 

Socialiştii, pria d Leon Blum, au prezentat un contraproect, pre- 
văzând impozitul capital, iar comuniştii, prin Garchery, au cerut impo- 
zitul general peagapital şi naționalizarea băncilor. 

Cartelul stângei era amenințat serios. In zadar sa adresat d 
Painleve socialiştilor, conjurându-i să-şi retragă proiectul, — propu- 
merile comuniştilor nici nu au fost luate în discuţie, — căci socialiștii 
au refuzat, şi au cerut votarea luărei în considerare a ambelor proecte. 

Camera a adoptat, cu 340 voturi contra 210, luarea în conside- 
tare a proecteler guvernului. 

Acesta este al doilea succes al cabinetului Painleve, care îi întă- 
reşte în mod considerabil situaţia. 


* * % 

Dela 1922, de când a început mișcarea care a avut de rezultat 
schimbarea regimului în Grecia, această țară se svârcoleşte într'o con- 
tinuă revoluție. 

Armata, stăpâna situație!, şi-a exprimat zilele trecute nemulțu- 
mirea față de guvernul Mihalacopulos. Curentul a pornit dela trupele 
macedonene și dela cele din Tracia, şi a servit generalului Pangalos — 
acelaș care în unire cu generalul Piastiras a răsturnat regimul mo- 
narhist provocând plecarea regelui George — de a soma guvernul la 
retragerea imediată şi pe preşedintele Republicei, amiralul Conduriotis, 
de a executa cu promtitudine hotărârea armatei. 

Astfel, generalul Pangalos împreună cu comandantul marinei, 
Hadj.kiriakos, sunt arbitrii situaţiei în Grecia. Toate încercările preşe- 
dintelui Republicei de a alcătui în asemenea condițiuni un guvern de 
concentrare, alcătuit din oameni politici, nu au dus, — cum şi era de 
așteptat, — la nici un rezultat. Insuș republicanul convins care e 
fostul prim-ministru Papanastasiu a declinat onoarea de a prezida 
noul minister. Ş 

Guvernul a fost alcătuit, prin urmare, de generalul Pangalos. 

Cauzele loviturei de stat sunt de o importanță secundară. Fie 
nemulțumirile provocate de întreruperea tratativelor cu Jugoslavia, fie 
nevoia urgentă a reorganizărei şi întărirei armatei şi a flotei, oricare 
ar fi motivele, şi chiar de nu ar exista nici unul, situația lamentabilă 
a Greciei este un fapt real, şi ea nu se datoreşte decât slăbiciunei 
unor guvernanți, cari având în mâini puterea au lăsat ca ea să le 
- fie smulsă de ceice aveau datoria să o respecte şi să o apere. 

In această lumină, salvarea Greciei nu mai poate sta decât în 
dictatură. Nu dictatura armatei, nici a unei clase, nici a funcționarilor, 
ci a unui om, care nu ar întreba nici ce doreşte fiecare, nici ce regim 
este pe placul unuia sau altuia; dar care, cu o mână de fier, ar asigura 
Greciei liniştea, propășşirea sa, şi stima lumei. 

1. PALEOLOGU 

Scandalul Beniczky 


— Atacuri împotriva regentului Horthy — Redeschiderea unui proces sân-: 
geros. — Ungaria la o nouă răspântie — Manevrele contelui Bethlen — 


Asasinatul banditesc împotriva redactorului socialist'.Somogy Bela 
și poetului Bacsó Béla, săvârşit în anul 1920, a ajuns din nou la or- 
dinea zilei. E încă un ghimpe dureros în corpul viu al Ungariei, care 
sângerează de cinci ani de zile, 

Omorurile puse cu grije la cale, jafurile nemiloase, ororile be-: 
stiale, toate acestea se țineau lanţ în epoca de după retragerea arma- 
tei române. E o perioadă sângeroasă, nu îndeajuns de cuncscută. Toate: 
aceste acte de execuţie medievală au fost săvârşite, întradevăr, aproape 
numai de companii, ofiţerești din armata naţională ungară. Incoronarea 
acestor excese de zel patriotic a fost uciderea celor doi intelectuali, 
conducători ai muncitorimei maghiare. Organele polițienești civile au 
descoperit de mult pe asasini, dar judecătoria militară a „muşamalizat 
afacerea, împiedecând desbaterea procesului până azi. Partidul socia- 
“list n'a încetat însă a „pretinde pedepsirea făptuitorilor şi a instigato- 
rilor lor. Totul a fost în zadar. 

Se părea, la un moment dat, că toată afacerea aceasta senzaţio- 
nală ajunsese la un punct mort. lată pentru ce, depunerea în scris 
făcută inaintea Tribunalului militar de către Beniczky Odân a răscolit 
întrun mod .de neimaginat opinia publică maghiară. 

Acest Beniczky Ödön a fost ministru de Interne tocmai la acea. 
epocă, dar până acum n'a putut depune nicio mărturie, fiind legat de 
discreția „secretului oficial“. Deslegarea, care a întârziat cinci ani, i-s'a 
dat acum. Precum spiritul lui Alphonse Baudin sa luptat contra lui 
Napoleon al Iil-lea, aducând la suprafaţă pe Gambetta, tot astfel 
_ Somogyi şi Bacsó, omorâţi mișelește, subminează temeliile provizora- 
tului regentului Horthy, despre care tocmai se credea, că a intrat într'o 
fază de permanenţă. Vorba dictonului francez : „Nu durează. cu ade- 
vărat, decât ceeace e provizoriu !* 

Mărturia fostului ministru Beniczky zugrăveşte în culori tragice: 

“ evenimentele din epoca începutului ectualului regim. Râposatul mi- 
“ nistru Nagyatâdi-Szab6, fostul fruntaş şi șef al țărâniștilor, a fost ame- 


ninţat că va fi aruncat de viu întrun cazan cu aburi, iar Beniczky a 
fost invitat să nu caute pe asasini cu atâta zel, deoarece ușor poata 


` fi făcut dispărut. Ceeace se şoptea numai în taină, Beniczky a decla- 
- rat în scris: anume, că actualul guvernator, fostul conandant suprem 


al armatei, a instigat la omor. la mărturia lui Beniczky se amintesc şi 
numele asasinilor. Toţi suut ofițeri, și unii dintre ei fac actualmente 
serviciu în ministerul de Război. l 

Destăinuirea aceasta a avut efectul unei bombe. 

Chestia asasinatului celor doi fruntaşi socialişti a deslănțuit din 


` nou pat'mile politice. Desbaterile din Parlament, — deşi noul regulament 


dă prerogative nelimitate preşedintelui, — s'au mărginii la o serie 
interminabilă de discursuri din partea blocului opoz ţiei, pretinzându-se 


: punerea în libertate a lui Beniczky, care a fost arestat, și reapariția 
- ziarului Az Ujsdg, care, dupăce a publicat mărturia lui Beniczky, a 
-fost suprimat. Sau îndreptat extrem de violente atacuri în contra ju- 


stiției în general, și în contra celei miiitare în special, și zi de zi tot 
maj des a fost atacat amiralul Horihy, fiind prezentat drept instigator 


-3i complice al omorurilor. 


In sfârşit, partidul socialist a înaintat un proect de iege, prin 
Care se cere modificarea legei I. din 1920, fixându-se din nou regimul 


--conducerei statului. Proectul propune să se institue un Consiliu de 
“Stat, compus din trei persoane, deci un triumvirat, cu prerogative su- 


verane, pe timp de doi ani. Ia motivarea lungă a proectului, socialiștii 
se referă chiar la prestigiul redus al actualuiui regent, în urma activi- 


-tafi desvoltate în calitate de comandant suprem al zrmatăi. 


In lipsa contelui Bethlen, care a pledat cauza refacerei Ungariei 


' înaintea Ligei Naţiun lor, guvernul magh ar a organizat manifestații de 


simpatie pentru repararea autorității guvernatorului Horihy. Aproape 


“ toate consiliile judeţene și municipale, organizaţiile naționale şi sociale, 


instituţiile culturale, și-au exprimat omagiile şi credința lor faţă de 


-actualul regent, atacat numai „din amb'ţi politice“. 


Inregistrăm, între altele, manif=staţia dela 11 Iunie, cu prilejul 


> căreia 25 de organizaţii şi-au trimis pe membrii lor la Palat. „Li- 


‚gile de apărare şi recucerire a teritoriilor pierdute“, „Uniunile camara- 


dereşti“: de sport. de cercetași, muncitoreşti şi creștine, toate la un loc 
au mobilizat 40—50 000 de oameni. Amintim, ca simplă curiozitate, că 
printre aceștia s'a prezentat şi comuna imaginară Hargittavaralja (Po- 


“iana din Harghita), care este simbolul teritoriului „secuilor isgoniţi“. 


Președintele comisiunei interimare a acestei comuni este faimosul Biro 
Balázs, fost procuror în Cluj în timpul războiului. El a rostit celebra 


- formulă în procesul de înaltă trădare intentat contra celor şaptespre- 
: zece români din Ardeal: „fiecare valah este născut trădător de patrie“... 


Timp de două săptămâni sa năpustit uraganul invectivelor, in- 
sinuațiilor şi acuzărilor reciproce, între conducătorii politicei un- 


„Bare. Contele Bethlen, e care a fost vizat direct în chestiunea aceasta 


ca martor principal, a tăcut, și a lăsat să plutească bănuiala asupra 

capului statului. Exact acelaş procedeu, pe care la urmat şi față de- 
Nagyatádi-Szabó, îl aplică față de regentul Horthy, tinzând în mod 
sistematic, în baza unui plan ingenios, să-l înlocuiască. 

In vederea realizărei acestui scop, a urmat tratative între legiti- 
mişti și contele Bethlen. S'a ajuns chiar la un compromis, potrivit 
căruia guvernul renunță la articolul 12 din noua lege electorală, care 
prevede un jurământ special pentru deputații aleși. In baza acestui 
jurământ, deputaţii maghiari nu pot primi nici o îndrumare sau ins 
strucţie dela un factor din străinătate. Prin abolirea acestui paragraf, 
guvernul, care a detronat dinastia Habsburgilor, dă deplină libertate 
propagandei legitimiste. În schimb, conții Andrássy, Apponyi şi Sigray 
şi-au luat angajamentul de a tempera campania lor în contra guver- 
nului. In acest sens sa ținut adunarea poporală din Körmend, lati- 
fundiul de 80.000 de jugăre al prințului Battyanyi- Stratmann, unde 
contele Apponyi, potrivit intenţiilor ex-reginei Zitta, a formulat noul 
catehism al regaliştilor? — „Fără continuitate de drept nu există bază 
de. existenţă națională. Principiul acesta se bazează pe doctrina sfintei 
Coroane, care uneşte națiunea cu regele ei. Legitimismulnu înseamnă, zice. 
bătrânul conte — un cult unilateral al regelui, ci cultul străvechi al 
Constituţiei. Arhiducele Otto şi-a primit educaţia în sensul testamen- 
tului politic al ex-regelui Carol, care a mărturisit că va păstra inde- 
pendenţa Ungariei în orice împrejurări. Legitimismul nu este în contra- 
zicere cu democraţia, dovadă este, că toate concesiile revoluționare. 
din 1848 au fost ratificate de factorii legali ai Constituţiei. Provizoratul. 
este creiat de dreptul de necesitate, şi în calitatea aceasta este res- 
pectat; dar dacă tinde să râmâie permanent, va produce anarhie. 
şi revoluţie“. | 

Contele Andrássy a pledat, deasemeni, peniru crearea unui pro-: 
gram de guvernare legitimistă, care să înlăture piedicele de ordin 
politic “extern ce se opun tealizărei acestei idei. Prin încoronarea 
regelui ungar, amândoi conții speră, fireşte, că şi teritoriile deslipite 
vor fi mai ușor de recucerit. Contele Sigray, deputatul circumscripției 
Körmend, a pretins apoi ca populația maghiară să nu abandoneze 
niciodată ideia revizuirei tratatului de Trianon. i 

Compromisul între legitimişti şi guvernul ungar preconizează 
instituirea unui Palatinat eliminându-se astfel şi dificultăţile de drept 
public. Deocamdată se afirmă, că tot guvernatorul Horthy va ocupa 
această înaltă demnitate. Cunoscând însă orgoliul magnaților, cari azi 
sunt încă stăpâni exclusivi în această țară, şi ambiția „nețărmurită a 
contelui „transilvănean“ Bethlen, uşor ne putem imagina cum va fi 
subminat” şi distrus acest „nagybányai vitéz“, Horthy, după pida., te=. 
mutului „tribun al poporului“ Nagyatádi Szabó. 


Budapesta, Iulie 1925. i 
M. B. RUCĂREANU. 

Săptămâna politică 


— Fapte și comentarii — 


"Foc de paie 


& Nu ni-se poate aduce imputarea, că mam fi profeţt la vre.ne 
sfârşitul teribilei campanii de răsturnare a aşa numitei opoziţii-unite. 
Tămbălăul a început la Cameră, unde corul barbar al extremei stângi 
execută la sfârşitul fiecărei şedinţe, subt conducerea părintelui Man 
„dela lHeanda- Mare, un mic program de muzică bisericească: „Veşnica 
pomenire !“ Sa continuat apoi, într'o după amiază călduroasă de vară, 
în strâmta sală dela Dacia, la tribuna căreia d. N. lorga, cu tot evan- 
taliul dumisale capilar, a consimţit să. asude îa discursuri alăturea de 
-dl dr. N. Lupu. (Jertfă supremă pe altarul democraţiei...) Apoi, fur- 
tuna sa potolit. Parlamentul s'a închis, dupăce o modificare drastică 
„a fegulamentului curăţase locul de zurbagii, iar sala Dacia, — după 
cum au anunțat gazetele din strada Sărindar, — s'a închiriat pentru 
alte spectacole. lar grădina Cărăbuș fiind ocupată de compania de re- 
-viste a comicului Tănase, coaliția național-țărănistă şi-a amânat re- 
prezentaţiile până ia toamnă. 

Mărturisim, că nu era prea greu de prevestit un asemenea final. 
"Văzusem noi, acum doi ani, altă gălăgie și mai asurzitoare, care s'a sfârșit 
la fel. Şi cu ce alai se pornise curagioasa luptă împotriva Constituţiei! Parcă 
mai violentă decât cea de acum. Veniseră toreadorii democraţiei cu tiri- 
bombele la Cameră, lăsau în urma lor, pentru răpunerea dușmanului, 
valuri sufocante de gaze otrăvitoare, şi a fost nevoie de intervenţia 
răcoritoare a pompierilor Capitalei, cu tulumbele lor, pentru a stinge 
„cu o oră mai de vreme ameninţătoarea văpaie revoluționară... 

Dar asaltul, respins odată, nu s'a mai repetat. Tovărăşia de arme, 
“întocmită la repezeală, sa desfăcut. Fiecare sa întors liniştit în cortul 
său. D. Ion Brătianu n'a demisionat, şi hulita Constituţie a fost votată. 


Acum? Priveliştea a fost aceeaş, aceiaşi au fost manifestații, cum 
¿se putea ca rezultatul să fie altul? Şi nu e nevoie de un dar deosebit 

al ghicitului, pentru a fixa de pe acum destinul oricărei încercări de 
acelaș fel. Fiindcă, în împrejurările de astăzi, nu e de ajuns ca o 
politică de dărâmare să întrunească adeziunea a două partide, pentruca 
ea să reuşească fără greş. Numai cuatât nu se suie nimeni pe baricadă. 
Schimbarea stăpânilor e bucuria proștilor. Țara vrea să ştie altceva. 
Cine pleacă, se vede. Intrebarea e: cine vine pe urmă? 

Intro consfătuire recentă, pe care a ţinut-o la Piatra-Neamţ cu 
partizanii săi deacolo, di N. lorga a dat formula lapidară a alianței 
național-țărăniste: — "Am întins mâna partidului țărănesc, până 'când: 
țara va scăpa de guvernul Brătianu.“ Ei, şi apoi? Va cârmui dl N. Iorga 
România alături de di C. Stere? Nici pomeneală! Atunci? Ceeace se 
înlătură, se strigă pe de-asupra tuturor acoperişurilor. Dar ceeace se: 
pune în loc, nici măcar nu se șopteşte. 

Cum să izbucnească, dintro asemenea înflăcărare, altceva decât 
un foc de paie? 


Tălmăciri electorale 


Până la ceasul când scriem aceste rânduri nu cunoaştem încă 
rezultatul alegerei dela Chişineu, Gazetele blumenbergilor vorbesc, 
se înțelege, despre regita sigură a domnului N. Alexandri, candida- 
tul partidului țărănesc. Dacă această prezicere sar îndeplini, — ceea- 
ce nu credem, — știm bine ce tălmăcire să dăm unui asemenea 
rezultat. Avem toate dovezile la îndemână, pentru a afirma, că 
victoria partidului țărănesc, dacă ea sar produce, ar fi rezultatul 
celei mai deșănţate campanii împotriva unităţei politice a României 
întregite. D. N. Alexandri, fostul nostru amic, care în Senatul din 
1920 cerea „aftonomia Basarabiei“, desvăluindu-şi dintr'odată nebânui- 
tele regrete pentru trecuta stăpânire rusească, n'a luat parte aproape de 
loc la campania electorală, dar numele şi reputația sa bine stabilită 
au slujit drept pretext de agitație pentru toți pescuitorii în apă tulbure 
şi au strălucit ca un miragiu piomițător pentru toţi cei cari visează 
deslipirea de trupul Moldovei a provinciei de peste Prut. Partidul 
țărănesc nu s'a sfiit, prin urmare, pentru a triumfa în alegerea dela 
Chişinău, să adune în jurul lui, prefăcându- le în buletine de vot, toate: 
duşmăniile surde din sufletul unor proaspeţi cetățeni români străini 
de acest neam, cari ot mai visează o „eliberare“ a Basarabiei de 
subt „jugul românesc“. 

Cât preţ ar avea o asemenea biruință, şi cetălmăcirei-s'ar putea 
da în legătură cu guvernarea de mâine, poate să judece oricine nu 
şi-a înstrăinat încă inima. Noi credem, însă, cu toată tăria, în triumful 
partidului poporului, care, ca totdeauna, însemnează o nouă fortificare: 


a ideei naţionale. 
ION BALINT 

GAZETA RIMATA 


Vara, la Văleni 


— Scrisoare găsită —- 


Motto : 


Foaie verde solzi de peşte, 
Eu muncesc, lorga munceşte, 
Eu ţin curs pe prisp'atară, 
lorga-l ţine în cămară... 

(Arie veche populară) 


“Sunt la Văleni de șapte zile şi-aştept să se înceapă cursul, 
Băieţii zic, că domnul lorga nu-i gata încă cu discursul. 


Păcat ! Căci, după cât s'aude, e foarte încărcat programul ; 
Tot așteptând, m'am dat la ţuică, şi beau, ma chére, cu chilogramul. 


Ionescu dela Medicină, ştii ăla blondul, mă prepară ; 
Aseară, până după două, m'a preparat pe prisp'afară. 


In August vom juca o piesă de... (ai ghicit !) de domnul lorga; 
Alminteri e o plictiseală, cum nu ofere decât Morga. 


Sarmală-i spune comediei, spectacolul va fi la Şcoală; 
“Eu (chiar când sunt de domnul Iorga) preler sarmalele în oală, 

Sau anunțat pentru prelegeri și două nume cam obscure; 
Regret, că vremea nu-i frumoasă, cam merge mâine după mure, . 


Acum aflai o veste bună: domnul Batzaria rămâne, | 
Eri ne-a vorbit vreo două ceasuri (parole d'honneur) despre cadâne, 


Au început, acum, să vie, încet-incef, vizitatorii ; 
In schimb, ca'n vremuri de bejanie s'au tras spre munți locuitorii, 


Și e o vreme păcătoasă, şi-i frig, şi-i jale, şi tot plouă; 
Azi noapte, stând puţin pe iarbă, mi am ruinat o rochie nouă. 


Ionescu mi-a şoptit în taină, că vine şi Maniu (Ghiulucă); 
Dar știi, mi s'a urât în casă, şi rochia nu se mai usucă... 


MIŢA CURSISTA 
dactilografă în retragere și abonală » 
la „Universul Literar“ 

INSEMNĂRI 


Serbările dela Brașov. — Jubileul 
de 75 ani al „Liceului ortodox român“ 
dela Braşov, pe frontispiciul căruia 
strălucește dela unire încoace numele 
marelui Andrei Şaguna, a însemnat mai 
mult decât o aniversare culturală, A 
fost sărbătoarea impresionată a insuș 
cugetului românesc, biruitor de-alungul 
“vitregiei vremurilor. In mijlocul unei 
admirabile infrăţiri a inimelor, foştii 
elevi ai școalei de la poalele Tâmpei 
şi-au mai numărat încă odată rându- 
rile, aducându-și aminte cu pietate de 
cei morţi. Numai privind această impu- 
nătoare legiune de cărturari, ne-am pu- 
tut da seama cu toţii de ceeace a 
însemnat în lupta noastră de apărare 
naţională mica cetățuie de românism, 
întemeiată acum trei sferturi de veac 
pe urma trudei înțelegătoare a unui 
-pumn de oameni luminaţi. 

Istoria şcoalelor române din Braşov 
se confundă, întradevăr, cu istoria 
plină de sbucium și străbătută de tai- 


mice nădejdi a unității noastre naţio- 

nale, începând cu cele dintâi licăriri de 
conștiință românească, și sfârșind cu 
mare biruinţă a întregiri neamului. La 
Blaj a înflorit, mai luminoasă decât 
oriunde, ideia latinităţi noastre; de acolo 
am învăţat mai întâi să fim mândri de 
originea noastră; în vechea cetate a 
romantismului istoric s'au înodat mai 
strâns firele minunate care ne leagă 
de trecut, La Braşov, la câţiva pași de 
stâlpul de graniță astăzi stărămat, ne- 
am deprins să descifrăm însă, tot mai 
limpede, perspectiva eroică a zilei de 
mâine. 

Astăzi, aceste speranţe, îndeplinite 
de sentința dreaptă a vremei, nu sunt 
numai o amintire a suferinței. Ele 
trebuie să constituie temelia unei tra- 
diții fecunde, pentru ca generaţiile care 
via, sorbind din isvorul de apă vie a 
unei nesecate energii naționale, să aibă 
cel puţin tot atâta încredere în puterea 
de viață a acestui neam, câtă au avut 
altădată înaintașii lor, în vremuri de 
restriște. 

Spre liceul Andrei Șaguna din Braşov 
ochii noştri vor căuta mereu, ca spre 
un vechi aşezământ de pedagogie a 
sufletului românesc. 


Absenţă dezolantă. — Am întrebat, | 


înt”unul din numerile trecute ale Țării 
Noastre, mai mult în glumă, unde e 
dl Iuliu Maniu? Problema a început să 
devină însă foarte serioasă. Fostul pre- 
şedinte al Consiliului dirigent, fost şef 
al fostului partid naţiooal, face impre- 
sia că nu mai este nimic, decât un 
mosaf r trecător al nenumăraţilor dumi- 
sale nepoți. Di luliu Maniu, în privința 
aceasta, e un om fericit. E unul din 
puţinii locuitori ai României întregite, 
-care trăieşte foarte tihnit, fără să aibă 
ua domicilui stabil. E un cetăţean fără 
adresă. E un unchiu norocos, în ne- 
întrerupt turneu sentimental pe la rube- 
denii. in timpul cât durează sesiunea 
Parlamentului, dl Iuliu Maniu se adă- 
postește in elegantul „Athénée Palace“ 
din Bucureşti, al cărui „hall“ a devenit 


un soi de amestecat bazar al politicei . 


de toate zilele. Cum vine însă vara, 
d! Iuliu Maniu vagabondează... Il cauţi 
la Blaj, ţi se răspunde că e plecat de 
două zile la Cluj. Te duci după el la 
“Cluj, afli că s'a imbarcat cu o jumă- 
tate de oră mai "nainte în autobuzul 
care duce la Bădăcini. Şi dacă te avânţi 
mai departe, încercând o călătorie până 
dincolo de Şimleul Silvaniei, riști să ţi 
se răspundă, că rătăcitorul fruntaş a fost 
chemat de urgenţă ia Dicio-Sân Mârtin... 

Evident, că de pe urma acestui per- 
petuum mobile al unui conducător lip- 
sit de domiciliu, partizanii înregistrează 
dureroase decepţii. D: lulia Maniu e 
pretutindeni, și nu e nicăeri. Ramura 
ardelenească a partidului naţional a ră- 
mas orfană, în bătaia tuturor vânturilor. 
Zadarnic mai sbârnâie, pelia câteo 
festivitate, coardele vocale ale dlui 
'Ciceo Pop, zadarnic mai dă d! Ale- 
xandru Vaida câteun „interview“ la 

Lupta, zadarnic mai pune la cale di 
dr. Aurel Dobrescu câteo păruială în 
Şchei. Comitetul de o sută a pierdut 
busola, di luliu Maniu s'a dat la fund, 
cârma a încăput de-abinele pe mâna 
capricioasă a dlui N. Iorga. 

In schimb, di N. Iorga nu se odih- 
neşte! Scrie la Neamul Românesc, vor- 
beşte la Piatra Neamţ, fine cursuri sau 
bea ţuică la Văleni, conversează cu călă- 
torii din tramvai, şi, pe deasupra, mai 
îngrijeşte şi de Universul literar! lată 
pentruce, deşi protivnici, găsim că e 
lucru uman să protestăm împotriva 
acestui inegal tratament. Prea mult se 
repauzează d! Iuliu Maniu, şi prea se 
surmenează di N. Iorga! Absența pre- 
lungită a celui dintâi e dezolantă, 
eterna prezență a celui de-al doilea e 
îngrij toare... 

Să se ia măsuri urgente, pentru re- 
stabilirea echilibrului, că altfel se dă 
peste cap partidul!.., 


O controversă. — Blumenb rgii din 
strada Sărindar nu scapă nicio ocazie 
de a aranja o intrigă proastă impotriva 
dlui Octavian Goga. Necazul marilor 
maeștri ai şantajului româno semit se 
revarsă și el, cum poate. O minciună 
nu e niciodată rău venită în redacția 
Adevărului... 

Nu mai reîmprospătăm întâmplări 
vechi. Ne vom mulțumi cu una nouă. 
Şi wo povestim aci, pentru a-i da vreo 
importanţă deosebită. E doar o mostră 
fără valoare, cum se zice în limbajul 
negustoresc. În Dimineaţa dela 30 lunie 
a apărut, întradevăr, o scurtă dar foarte 
vizibilă informaţie, care spunea — vorbă 
cu vorbă, — că d. Octavian Goga, deși 
venise la serbările liceului din Braşov 
pregătit să ţină o cuvântare in numele 
foştilor elevi, a fost nevoit să renunţe, 
punându-i-se în vedere, că va fi împie- 
decat să vorbească. Văzând acestea, 
adică, d. Octavian Goga a luat repede 
trenul, şi a plecat spre Bucureşti. 

Aici se sfârşeşte gugumănia Dimineței. 
Să vedeţi, acum, ce urmează. Ştirea 
de mai sus a fost reprodusă în ziarul 
Ellenzek din Cluj. Redactorii dela Pa- 
tria, care cetesc orişicând mai bucuros 
gazetele ungurești, şi care nu fuseseră 
puși în curent cu mica infamie a celor 
dela Adevărul, s'au grăbit să desmintă, 
indirect, pe tovarăşii lor dela Bucu- 
reşti, intervenind cu o avalanșe de ex- 
plicații: ~- „Afirmația este total ine- 
xactă, scrie d. I. Agârbiceanu. D. Goga 
a fost solicitat să vo:bească, dar a 
refuzat, pe motiv că nefiind prevenit 
nu poate vorbi nepr. gătit“, 

Suntem, prin urmare, în faţa unei 
coutroverse, Dimineaţa zice, că d. Oc- 
tavian Goga se pregătise, dar n'a putut 
să vorbească, din pricina adversari:or 
care se găseau acolo. Patria zice, că 
d. Octavian Goga a fost solicitat să 
vorbească, dar a refuzat, nefiind pre- 
gătit. 

Să spunem noi, prin urmare, cum 
stau lucrurile. D. Octavian Goga n'a 
avut de gând să vorbească, — dar a 
fost rugat s'o facă, — deci n'a putut 
nici să se pregăiească, nici să fie 
împiedicat de å vorbi... 

Punct. 


Voluntarii la Alba-lulia. — La 28 
lunie a avut loc la Alba-Iulia coagre- 
sul general al foştilor voluntari din 
Ardeal, Banat și Bucovina. 

Jatâlnirea din acest an a foştilor vo- 
luntari a fost prilejuită de alte momente 
decât de discutarea unor obişnuite 
dări de seamă. Peste o mie de oameni 
S'au urnit din tot atâtea îndepărtate 
sătulețe ale celor trei provincii, în 
semnul unui program care plutește 
mult deasupra preocupărilor de toate 
zilele. 

La șapte ani după unire, voluntarii 
şi-au adus aminte de un duios episod 
din sbuciumul de eri, din vremea când 
pentru întâia oară au ajuns pe pământul 

Basarabiei, venind din Rusia, la 6. 
lunie 1917. Drapelul primit tu această 
ocaziune dela frații basarabeni, şi 
cuvântarea oratorului ace:ei entusiaste 
manifestări naţionale, au fost așezate, 
spre veșnică păstrare, ca scumpe re- 
licve, în fața altarului din Catedrala 
încoronării. Prin acest act, — cum a 
zis unul din oratorii voluntarilor, — s'a 
contopit într'un singur simbol, patru 
momente din istoria noastră națională : 
unirea de o clipă, înfăptuită de ma- 
rele voivod Mihai, „prima Alba-lulie* 
a voluntarilor din cursul războiului, 
marea adunare dela 1 Decemvrie 
1918, la care se mai adaugă acum 
mărturisirea de credinţă a basarabeni- 
lor, exprimată în fața ardelenilor luptă- 
tori, in Chișinăul Basarabiei.. 
Serbarea voluntarilor a fost, deci, 
un priiej de adevărată reconfortare 
sufletească pentru aceia, cari în sim- 
bolal unirii nu sfau deprins a vedea 
numai revrsarea de bunuri materiale, 
In fața unui patriotism astfel con- 
ceput plecăm și noi steagul nostru, 
pe care este scrisă aceeaş credinţă, 


Politică şi afaceri. — Sunt două 
indeletniciri, care, din nenorocire, s'au 
impăcat totdeauna foarte bine una cu 
alta. Câteodată chiar s'au suprapus. 
Dacă vă mai trebuia incă o dovadă 
despre aceasta, iat-o. 

Vă aduceţi aminte, câtă gălăgie a 
tăcut Patria dlui Agârbiceanu, cași frun- 
taşii partidului național, în jurul pro- 
cesului celor douăsprezece comune din 
Munţii Apuseni, nedreptăţite la împro- 
prietărire. Valuri de ceraeală indignată 
au curs din călimările îndârjiților a- 
părători ai moţilor, cari, luând asupra 
lor cauza populaţiei nevoiaşe, amenin- 
tau guvernul cu revoluţia, dacă nu se vor 
da pădurile ca pricina in folosința 
urmaşilor lui Avram Iancu, N'am crezut: 
nicio clipă in sinceritatea acestor în- 
frigurate demonstraţii de amor, ştiind 

destul de bine, din alte întâmplări, că 
nu există nicio legătură sufletească 
între oamenii fostului Consil:u dirigent 
şi nevoile mulțimei. Bănuiam, mai de 
grabă, o irezistibilă poftă de dema- 
gogie, care împingea şi de data aceasta 
pe scrupuloşii noștri adversari la o 
nouă exploatare a temei regionaliste. 
Inţelegeţi, fără nicio greutate, că dacă 
moţii nu erau puși în stăpânirea mun- 
ților pe care-i revendică de câteva 
veacuri, vina nu putea fi decât a gu- 
vernelor din Bucureşti, tot atât de 
străine față de durerile Ardealului, 
după cum erau şi grofi maghiari 
de ieri. 

Ni se umpluse urechile cu aria a- 
ceasta stridentă şi supărătoare. 

lată, însă, că procesul moţilor s'a 
judecat deunăzi la comisiunea jude- 
eană de împropristărire din Cluj. 

` Moții apăraţi de d. Amos Frâncu, — 

care nu şi-a desminţit astfel originea,— 
au pierdut procesul. Dar, cine credeţi 
că a pledat împotriva lor? Cine? Să 
vă spunem roi cine: d. Boilă, nepotul 
dlui Iuliu Maniu, și unul din fruntașii 
partidului naf onal! (Ceaace, trebue să 
adăugăm, e tot una). ` 

Moţii au făcut recurs la Bucureşti, la 
Comitetul agrar. Acolo li se va face 
poate dreptate. Nu profețim nimic. D. 
Boilă va continua însă să intervină îm- 
potriva urmaşilor lui Avram lancu, pe 
‘cari, până mai ieri, cu atâta furie îi 
apăra d. | Agârbiceanu la Patria. 

li va apăra şi de-acum înainte ? 
Ne indoim. Politica, în partidul na- 
țonal, nu trece nicodată inaintea 
afacerilor. Dacă reuşeşte să le ser- 
vească, bine. Dacă nu, du:ă se pe 
pustii... 


Fraţii Siamezi. — D. N. lorga a 
fost deunăzi la Piatra Neamţ, ca să-și 
mai îmbărbăteze amicii. Fecundul autor 
dramatic, care vrea să ajungă dicta- 
torul României pentrucă scrie piese de 

teatru ca şi d. Benito Mussolini, ar fi 
putut, tot aşa de bine, să joace pe Sar- 
mală, amicul poporului, una din cele 
mai reușite ale sale opere politice. De 
data aceasta mai modest, d. N. Iorga 
sa mărginit să țină o conferinţă, vor- 
bind despre tuberculoză. Subiectul a 
stârnit, pe drept cuvânt, emoția celor 
de față, dar ilustrul istoric putea să 
vorbească şi despre alte maladii, pe care 
le cunoaşte mai de aproape. Cine nu 
ştie, de pildă, că d. N. lorga „are bo~ 
ală“ să ajungă, cu orice preț,- şef de 
guvern? (A ajuns, până una alta, ju- 
mătate de şef de partid!) 

Aşa se explică, pentru ce d. G. V, 
Măcărescu dela Piatra Neamţ, însufle- 
tit de verva oratorică a conferențiarului, 
s'a suit pe o masă, (Lupta zice), stri- 
gând din adâncul bojocilor, în numele 
partidului ţtrănesc: „Să trăieşti, 
domnule viitor prim-ministru !.“ Ace= 
astă atenţie delicată față de suferința 
cunoscută a dlui N. lorga a mişcat 
adânc pe cei cinci iorghişti care erau 
prezenţi (absent nu era niciunul), dar 
a avut daru! să supere adânc pe cei 
doi foşti tachişti din localitate. 

— Cum rămâne d. luliu Maniu? 
au întrebat aceştia. 

D. N. lorga, ca să nu provoace o 
regretabilă sciziune în sânul! partidului, 
(cinci şi cu doi fac şapte) s'a grăbit 
să răspundă următoarele cuvinte, cu 
adevărat istorice, pe care le reprodu- 
cem aidoma din Adevărul: 

— „Legătura dintre mine și Maniu 
e astfel, că formăm un Singur trup şi 
un suflet !“ | 

Cei doi șefi ai bicefalului partid au 
întrecut, prin urmare, pe vestiţii, fraţi 
Siamezi. Bănuielile noastre au fost de- 
păşite de reali'ate. Fraţi Siamezi, fi- 
indcă erau lipiți printr'o membrană, 
(adică: legătură) aveau și ei, fireşte, 
un Singur trup, dar purtau, în mod 
normal, două suflete. Fiecare, cu al 
lui! Dnii Iorga- Maniu au bătut toate 

recordurile dela Moși. Bietul Braun, cu 
panorama lui, e ameninţat să dea fa- 
liment... 

Prin urmare, dacă va fi d. N. Iorga, 
cum ar zice, însărcinat cu formarea 
cabinetului, (ceeace, între noi fie vor- 
ba, nu credem) atunci va fi şi d. Iuliu 


Maniu președinte al Consiliului; pentru: 


că fostul apostol dela Văleni și cu fostul 
advocat al consistorului din Blâj, — 
alcătuind'un trup şi un suflet, — vor in- 
căpea de minune subt aceeaş redingotă. 

Aşa au păţit, dacă vă aduceţi a- 
minte, și fraţii Siamezi. Când a plecat 
unul în călătorie de nuntă, — fiindcă 
nenorocitul se însurase, — a fost ne- 
voit şi celălalt să-l urmeze. Nu ştim 
ce s'ar fi întâmplat, dacă unul din 
fraţii Siamezi, apucându-se de politică, 
ar fi ajuns preşedinte al Republicei 
franceze. .. 


„Dimineața“ Ardealului. — Ca să 
înlocuiască, chipurile, gazeta zilnică 
de informaţii pe care Ardealul nu o are 
— şi cine știe dacă o va avea vreo- 
dată, — d. Grauer dela Dumineaţa a 
consacrat o pagină întreagă ştirilor de 
dincoace de Predeal. li zice, se înţe- 
lege, „Dimineața“ Ardealului. Blum- 
bergii din strada Sărindar s'au instalat 
la telefon, şi-au potrivit rotativele ca 
pe un ceasornic, și s'au pornit să um- 
ple o provincie întreagă cu ultimele 
ştiri politice, economice şi culturale 
din Sătmar până'n Săcele. 

Din nefericire, improvizații orienta- 
tori ai Ardealului no nimeresc totdea- 
una. Cam calcă, uneori, în străchini... 

Așa s'a întâmplat cu serbările lice- 
ului din Braşov, — despre care d. Bubi 
Brănişteanu crede cu tot dinadinsul 
că a fost ridicat pe banii lui Andrei 
Şaguna, de vreme ce poartă numele 
marelui mitrobolit dela Sibiu! Cetiţi, 
de pildă, darea de seamă publicată în 
Dimineaţa, ca să vedeţi cum au fost 
stâlcite, la tipar, Lumele tuturor căr- 


turarilor ardeleni, cari au luat parte ` 
la festivitățile de subt Tâmpa. 

D. Ion Lupaș a fost prefăcut în Ion 
Lucaci. D. Aurel Ciortea, rectorul Aca- 
demiei comerciale din Cluj, a ieșit 
Aurel /ojea. D. Onisifor Ghibu a fost 
botezat încă odată, fără consimţământ, 
îa Nichifor. Până şi directorul liceului. 
„Andrei Şaguna“, d Josif Blaga, ma 
fost cruțat de o mică mutilare a cu- 
noscutului său nume de familie. Re- 
porterul dlui Grauer îi zice, după ure- 
che, Plaga. 

O adevărată plagă gazetărească sunt, 
intr'adevăr, aceşti foşti vânzători de 
şireturi de ghete, porniţi să fericească 
publicul românesc cu dări de seamă 
asupra tuturor serbărilor naţionale. Ei 
ignorează trecutul nostru cultural, nu 
cunosc împrejurările locale, habar n'2uw 
de societatea în mijlocul căreia trăesc, 
— şi care cu mărinimie îi tolerează, — 
ei sunt sărmani excursionişti într“o: 
lume necunoscută, ei se potrivesc 
printre .noi ca nuca în perete, dar 
ei informează... Deunăzi, d. Leonard: 
Paukerow se prezentase ia mormântul. 
lui Andrei Şaguna dela Rășinari, ca 
să împărtășească pe cei cincizeci de: 
mii de cetitori ai Dimineţei cu impre- 
siile sale cucernice. Acum, în pragul 
liceului din Brașov, și-a proptit paşii: 
săi profani una!t honigman cu permis 
pe c. f. r... 

Vivat, crescat, floreat „Dimineaţa“. 
Ardeaiului ! 


CĂRȚI NOUI. — Al. Mănciulescu : 
Povestiri. Biblioteca „Semănătorul, din 
Arad se imbogăţeşte cu un nou volum: 
povestirile dlui Al. Mâănciulescu,.. Cele 
două bucăţi, Ilie Ienicerul şi Jupâneasa 
Domnica, ne duc în lumea plină de 
furtuni a trecutului românesc. Scrise 
limpede şi simplu, aceste frumoase 
povestiri nu trebuie să lipsească din 
nici o casă unde străluceşte dragostea 
de neam. 

